উৎসবের মরসুমে শিলিগুড়ি-সিকিম রুটে নতুন সরকারি বাস

ওয়েব ডেস্ক: পর্যটকদের জন্য সুখবর! উৎসবের মরসুমে শিলিগুড়ি-সিকিম রুটে (Siliguri-Sikkim Route) বাড়ল বাসের সংখ্যা। পর্যটকদের সুবিধার্থে এই উদ্যোগ গ্রহণ করল উত্তরবঙ্গ রাষ্ট্রীয় পরিবহণ নিগম বা এনবিএসটিসি (NBSTC)। আসলে এতদিন মাত্র একটি বাসের উপরই নির্ভর করত পর্যটকদের যাতায়াত। তবে এবার থেকে শিলিগুড়ি-সিকিম রুটে (Siliguri-Sikkim Route) আরও একটি বাস চালানোর ঘোষণা করা হল। আজ মহালয়ার দিন উত্তরবঙ্গ রাষ্ট্রীয় পরিবহন নিগম প্রতিদিন এই রুটে আরও একটি বাস চালানোর সিদ্ধান্ত নিয়েছে। দুর্গাপুজোর মরসুমে পর্যটকদের স্বার্থে এই সিদ্ধান্ত অত্যন্ত গুরুত্বপূর্ণ বলেই মনে করা হচ্ছে।

কখন রওনা দেবে বাস?
এনবিএসটিসি সূত্রে জানা গিয়েছে, শিলিগুড়ি-সিকিম রুটের এই বাসটি সকাল ৭টায় রওনা দেবে। প্রতিদিন সকালে এই সময়ে বাসটি শিলিগুড়ি থেকে রওনা দেবে। আবার বেলা আড়াইটে নাগাদ সিকিম থেকে শিলিগুড়ির উদ্দেশে রওনা দেবে বাসটি। অন্যদিকে, সকাল ৬টা থেকে রাত ৯ টা পর্যন্ত শিলিগুড়ি-দার্জিলিং রুটে বাস পরিষেবা পাওয়া যাবে। এমনকি পর্যটকরা এখন যে বাসগুলি চলাচল করে সেগুলি অনলাইনেই বুকিং করতে পারবেন।

আরও পড়ুন: প্রধানমন্ত্রীর ৭৫ তম জন্ম দিবস উপলক্ষে শান্তিপুর স্টেট জেনারেল হাসপাতালে রোগীদের ফলদান কর্মসূচি

এ বিষয়ে উত্তরবঙ্গ রাষ্ট্রীয় পরিবহণ নিগমের চেয়ারম্যান পার্থপ্রতিম রায় বলেন, ”পর্যটকদের কথা মাথায় রেখেই শিলিগুড়ি থেকে গ্যাংটক পর্যন্ত বাসের সংখ্যা বৃদ্ধি করা হয়েছে। যাত্রীদের টিকিট বুকিংয়ের ক্ষেত্রে সুবিধার জন্য দার্জিলিং রুটের বাসগুলিতে অনলাইন বুকিং চালু করা হচ্ছে।”

দেখুন অন্য খবর